text: [{"text_idx": "#000001", "text": "F\u00f8royar a\u0301 gr\u00f8nari orkura\u0301\u00f0stevnu i\u0301 Hetlandi"}, {"text_idx": "#000002", "text": "-fyri at l\u00e6ra av grannunum og fyri at geva teimum i\u0301bla\u0301stur"}, {"text_idx": "#000005", "text": "Undir heitinum \u201cNet Zero Islands Network\u201d vo\u0301r\u00f0u fyrilestrar og kjak um, hvat ver\u00f0ur gj\u00f8rt i\u0301 einst\u00f8ku oyggjasamfel\u00f8gunum fyri at r\u00f8kka a\u0301 ma\u0301l i\u0301 gr\u00f8na orkuskiftinum, og hvussu oyggjar og lond kunnu l\u00e6ra av hv\u00f8rjum \u00f8\u00f0rum gj\u00f8gnum netverkan og samstarv. F\u00f8royar vo\u0301r\u00f0u umbo\u00f0a\u00f0ar av Terja Nielsen og To\u0301rfinni Simonsen fra\u0301 SEV og Sigur\u00f0i i\u0301 Ja\u0301kupsstovu, Ka\u0301ra Mortensen og Meinhard Eliasen fra\u0301 Umhv\u00f8rvisstovuni. F\u00f8royska sendikvinnan i\u0301 Bretlandi, Kate Sanderson lutto\u0301k eisini sum eyglei\u00f0ari."}, {"text_idx": "#000006", "text": "H\u00f8vi\u00f0 var\u00f0 at vitja risasto\u0301ru vindorkulundina hja\u0301 Viking Energy, sum fevnir um 103 vindmyllur a\u0301 einum sto\u0301rum \u00f8kinum inni i\u0301 landinum i\u0301 Hetlandi."}, {"text_idx": "#000007", "text": "Tiltaki\u00f0 er partur av eini verk\u00e6tlan, sum \"Nordisk Energiforskning\" undir Nor\u00f0urlanda Ra\u0301\u00f0harrara\u0301\u00f0num stendur fyri. Ta\u00f0 hevur sett a\u0301vi\u0301sa upph\u00e6dd av pengum av til at skunda undir gr\u00f8na orkuskifti\u00f0 i\u0301 Nor\u00f0urlondum, og ho\u0301ast talan er um eina nor\u00f0urlendska verk\u00e6tlan, so hava londini hinumegin Nor\u00f0sjo\u0301gvin, Skotland og oyggjarnar har, Hetland, Orknoyggjar og Hebridurnar ynskt at vera partur av verk\u00e6tlanini, og hetta er eisini falli\u00f0 i\u0301 go\u0301\u00f0a j\u00f8r\u00f0 i\u0301 Nor\u00f0urlondum, sum ynskja eitt st\u00f8rri samstarv vi\u00f0 grannarnar fyri vestan. Si\u0301\u00f0ani Arktis er vor\u00f0i\u00f0 alt meira aktuelt eftir kri\u0301ggi\u00f0 i\u0301 Ukraina og rembingarnar millum Russland og Vesturheimin hava tiki\u00f0 dik a\u0301 seg, hava Nor\u00f0urlond og Skotland n\u00e6rkast hv\u00f8rjum \u00f8\u00f0rum b\u00e6\u00f0i innan trygdarvir\u00f0urskifti men eisini a\u0301 orku\u00f8kinum."}, {"text_idx": "#000008", "text": "Gr\u00f8na orkan i\u0301 mi\u00f0deplinum a\u0301 ra\u0301\u00f0stevnu i\u0301 Lerwick. Klaus Skytte, stjo\u0301ri i\u0301 Nordisk Energiforskning i\u0301 mi\u00f0juni og h\u00f8grumegin vi\u00f0 n\u00e6sta bor\u00f0i\u00f0 Anders Geertsen, ra\u0301\u00f0gevi hja\u0301 Nordisk Energiforskning, sum ba\u0301\u00f0ir gj\u00f8rdu eitt megnar arbei\u00f0i at fyrireika og samskipa ra\u0301\u00f0stevnuna. Nu\u0301 skulu teir saman vi\u00f0 \u00f8\u00f0rum undir \"torf\u00f8ru\" men spennandi uppga\u0301vuna at finna komandi land ella oyggj til ra\u0301\u00f0stevnuna i\u0301 2024."}, {"text_idx": "#000010", "text": "Nordisk Energiforskning, sum sto\u0301\u00f0 fyri tiltakinum i\u0301 Hetlandi seinastu dagarnar, vi\u00f0 si\u0301ni yvirly\u0301sing a\u0301 fundinum: \"Nor\u00f0urlond sum heimsins mest bur\u00f0ardygga \u00f8ki og samskipa\u00f0a orku\u00f8ki\u00f0\"."}, {"text_idx": "#000011", "text": "Ka\u0301ri Mortensen fra\u0301 Umhv\u00f8rvisstovuni hev\u00f0i framl\u00f8gu um gr\u00f8nu orkutilgongdina i\u0301 F\u00f8royum. Her umr\u00f8\u00f0ur hann m.a. m\u00f8guleikan fyri at seta upp flo\u0301tandi havvindmyllur kring F\u00f8royar, har hann eftirly\u0301sti mi\u00f0vi\u0301sar ra\u00f0festingar og kanningar."}, {"text_idx": "#000012", "text": "Try\u0301 av f\u00f8roysku umbo\u00f0unum umr\u00f8\u00f0a t\u00e6r mongu spennandi verk\u00e6tlaninar, sum grannalondini l\u00f8gdu fram a\u0301 ra\u0301\u00f0stevnuni. Ka\u0301ri Mortensen, To\u0301rfinnur Simonsen og Terji Nielsen."}, {"text_idx": "#000013", "text": "Ein av skotsku luttakarunum a\u0301 ra\u0301\u00f0stevnuni, Gunther Newcombe, orkura\u0301\u00f0gevi bjo\u0301\u00f0ar f\u00f8roysku sendikvinnuni i\u0301 Bretlandi, Kate Sanderson v\u00e6lkomna til Hetlands. Gunther vitja\u00f0i i\u0301 F\u00f8royum i\u0301 fj\u00f8r eftir innbjo\u0301\u00f0an fra\u0301 F\u00f8roya Orkui\u0301dna\u00f0arbo\u0301lki, FOI\u0301B, i\u0301 sambandi vi\u00f0 \"Orion\" verk\u00e6tlanina, sum setir u\u0301t i\u0301 korti\u00f0 framti\u0301\u00f0ar gr\u00f8na orkuskifti\u00f0 i\u0301 Hetlandi."}, {"text_idx": "#000014", "text": "Tiltaki\u00f0 fo\u0301r av bakkastokki i\u0301 F\u00f8royum i\u0301 2021 og helt fram i\u0301 Gr\u00f8nlandi i\u0301 fj\u00f8r. Si\u0301\u00f0ani bey\u00f0 skotska stjo\u0301rnin saman vi\u00f0 h\u00e6gsta myndugleikanum i\u0301 Hetlandi s\u00e6r at vera vertsland fyri verk\u00e6tlanini i\u0301 a\u0301r. Haraftrat bey\u00f0 i\u0301slendska sendistovan i\u0301 London s\u00e6r at stu\u00f0la uppundir vertsskapin hesafer\u00f0. Nu\u0301 ver\u00f0ur so kanna\u00f0, hvar verk\u00e6tlanin skal vera i\u0301 2024. Ta\u00f0 fer so helst at vera i\u0301 einum \u00f8ki, sum hevur onkurt serstakt tilkny\u0301ti til orku og gr\u00f8na skifti\u00f0."}, {"text_idx": "#000015", "text": "Norska flaggi\u00f0 vundi\u00f0 a\u0301 stong a\u0301 tinghu\u0301sinum i\u0301 Lerwick norska tjo\u0301\u00f0adagin 17. mai, ta\u0301 ra\u0301\u00f0stevnan var\u00f0 hildin. Norra eins og F\u00f8royar hava i\u0301 for\u00f0um havt sera t\u00f8tt bond."}, {"text_idx": "#000017", "text": "Tiltaki\u00f0 i\u0301 hetlendska h\u00f8vu\u00f0ssta\u00f0num var v\u00e6l fyriskipa\u00f0 og vo\u0301ru dyrnar i\u0301 by\u0301ra\u0301\u00f0sbygninginum, Town Hall i\u0301 by\u0301num latnar upp fyri teimum umlei\u00f0 30 gestunum. Tiltaki\u00f0 fo\u0301r fram vi\u00f0 framl\u00f8gum og pallbor\u00f0skjaki og h\u00f8vdu umbo\u00f0 fyri ymsu oyggjabo\u0301lkarnar h\u00f8vi at leggja fram. U\u0301r F\u00f8royum l\u00f8gdu Terji Nielsen fra\u0301 SEV og Sigur\u00f0 i\u0301 Ja\u0301kupstovu og Ka\u0301ri Mortensen fra\u0301 Umhv\u00f8rvisstovuni fram ella lutto\u0301ku i\u0301 pallbor\u00f0sor\u00f0askiftinum."}, {"text_idx": "#000018", "text": "Luttakararnir fingu eitt sera gott innlit i\u0301 arbei\u00f0i\u00f0 i\u0301 F\u00f8royum at r\u00f8kka longur a\u0301 gr\u00f8nu lei\u00f0ini, b\u00e6\u00f0i hvat er gj\u00f8rt higartil og hv\u00f8rjar \u00e6tlanir liggja fyri framman. Ta\u00f0 fer Orkan.fo at koma n\u00e6rri inn a\u0301 i\u0301 komandi greinum. F\u00f8royski orkuportalurin Orkan.fo var\u00f0 umbo\u00f0a\u00f0ur av Jan Mu\u0308ller."}, {"text_idx": "#000020", "text": "Terji Nielsen lei\u00f0ari av menningardeildini hja\u0301 SEV greiddi hegnisliga og skilagott fra\u0301 gr\u00f8nu orkutilgongdini i\u0301 F\u00f8royum. Her vi\u00f0 pallbor\u00f0i\u00f0 saman vi\u00f0 umbo\u00f0um u\u0301r Hetlandi, Gr\u00f8nlandi og Svalbard."}, {"text_idx": "#000021", "text": "I\u0301 samanumt\u00f8kuni gj\u00f8rdu luttakararnir greitt, hvussu sto\u0301ran ty\u0301dning samstarv og aftur samstarv hevur b\u00e6\u00f0i fyri einst\u00f8ku \u00f8kini og til tess at r\u00f8kka ma\u0301linum Net Null u\u0301tla\u0301t innan eitt a\u0301vi\u0301st a\u0301rama\u0301l."}, {"text_idx": "#000022", "text": "H\u00f8vi\u00f0 var\u00f0 at vitja avriggingarhavnina (Decommissioning) i\u0301 Dales Voe uttanfyri Lerwick, har gamlir oljupallar i\u0301 Nor\u00f0sjo\u0301num ver\u00f0a avrigga\u00f0ir og tilfari\u00f0 endurny\u0301tt."}, {"text_idx": "#000023", "text": "Fjarhitaskipanin i\u0301 Lerwick hevur sto\u0301ra undirt\u00f8ku, men enn restar no\u0301gv i\u0301 at fullf\u00f8ra hana optimalt. Her grei\u00f0ir fyrrverandi stjo\u0301rin, sum hevur dru\u0301gvar royndir u\u0301r Danmark, fra\u0301 skipanini."}, {"text_idx": "#000024", "text": "Eftir netverkanina i\u0301 sta\u0301siliga hetlendska by\u0301arsalinum vo\u0301r\u00f0u u\u0301tfer\u00f0ir gj\u00f8rdar til ymsar partar av Hetlandi, har gr\u00f8na orkuskifti\u00f0 s\u00e6st vi\u00f0 egnum eygum. Her mundi vitjanin til Viking vindmylnulundina draga st\u00f8rsta a\u0301hugan til si\u0301n, nu\u0301 hon er heilt einastandandi og serst\u00f8k sja\u0301lvt i\u0301 heimsh\u00f8pi."}, {"text_idx": "#000025", "text": "At eitt so li\u0301ti\u00f0 oyggjaland sum Hetland vi\u00f0 einans 22.000 i\u0301bu\u0301gvum fer undir eina risasto\u0301ra verk\u00e6tlan vi\u00f0 103 sto\u0301rum vindmyllum fyri no\u0301gvar mia. kr. er einki minni enn eitt bragd og naka\u00f0, sum onnur i\u0301 hesum partinum av heiminum uttan iva kunnu l\u00e6ra av, eitt nu\u0301 vit i\u0301 F\u00f8royum, to\u0301 at vit eru v\u00e6l a\u0301vegis vi\u00f0 vindmyllum a\u0301 landi."}, {"text_idx": "#000026", "text": "Men ta\u00f0 er alti\u0301\u00f0 eitt men vi\u00f0 sli\u0301kari o\u0301gvusligari verk\u00e6tlan i\u0301 einum lutvi\u0301st li\u0301tlum landi. Hetlendingar eru i\u0301 tvi\u0301dra\u0301tti um verk\u00e6tlanina. Ein helvt fegnast og ein onnur helvt vil ikki vita av \u00f8llum hesum vindmyllunum, sum tey halda skemma sja\u0301ldsama og vakra landslagi\u00f0. Eisini halda mong, at hetlendska lokalsamfelagi\u00f0 f\u00e6r alt ov li\u0301ti\u00f0 burtur u\u0301r vinninginum av komandi framlei\u00f0sluni, to\u0301 at \u00f8ll sja\u0301lvandi fegnast um at fa\u0301a eina 100% trygga elveitingartrygd."}, {"text_idx": "#000027", "text": "Tey ungu i\u0301 skotsku oyggjunum eru framti\u0301\u00f0in i\u0301 gr\u00f8na orkuskiftinum. Her tri\u0301ggir av luttakarunum fra\u0301 sma\u0301u oyggjasamfel\u00f8gunum a\u0301 vitjan a\u0301 ti\u0301 spildurny\u0301ggju vindorkulundini, sum ver\u00f0ur sett upp i\u0301 Hetlandi i\u0301 l\u00f8tuni og ver\u00f0ur kla\u0301r at taka i\u0301 bru\u0301k i\u0301 2024, um somu ti\u0301\u00f0 sum ny\u0301ggi elka\u00f0alin, i\u00f0 skal binda Skotland og Hetland saman, ver\u00f0ur tikin i\u0301 ny\u0301tslu."}, {"text_idx": "#000028", "text": "B\u00f8rnini i\u0301 Hetlandi eru longu partur av gr\u00f8na orkuskiftinum og hava fingi\u00f0 ny\u0301ggjan i\u0301bla\u0301stur fra\u0301 komandi vindmyllunum."}, {"text_idx": "#000029", "text": "Men ta\u00f0 kemst ikki uttan um, at henda orkuverk\u00e6tlanin er vi\u00f0 til at tryggja Hetlandi gr\u00f8na orku i\u0301 framti\u0301\u00f0ini. Taka vit so vi\u00f0, at ein elka\u00f0al ver\u00f0ur lagdur millum Skotland og Hetland um somu ti\u0301\u00f0, ta\u0301 gevur ta\u00f0 uppaftur st\u00f8rri meining, nu\u0301 ta\u00f0 i\u0301 framti\u0301\u00f0ini fer at ver\u00f0a m\u00f8guligt at flyta streym ba\u0301\u00f0ar vegir, alt eftir hv\u00f8r t\u00f8rvurin er. Ta\u00f0 fara vit eisini at venda aftur til."}, {"text_idx": "#000030", "text": "Enn ein spennandi og sera forkunng u\u0301tfer\u00f0 var\u00f0 gj\u00f8rd til havnina i\u0301 Lerwick, sum vekir sera sto\u0301ran ans hja\u0301 \u00f8llum vitjandi u\u0301r \u00f8\u00f0rum oyggjalondum, nu\u0301 hon er so miki\u00f0 sto\u0301r, at hon kann hy\u0301sa virksemi av alskyns slag og stendur til at ver\u00f0a u\u0301tbygd komandi a\u0301rini."}, {"text_idx": "#000031", "text": "Her hu\u0301sast samfer\u00f0slan millum oyggjarnar, fiskivinna, fer\u00f0avinna, oljuvinna, upph\u00f8ggingarvinna osfr. alt li\u00f0 um li\u00f0. Sum ta\u00f0 ny\u0301ggjasta er havnin nu\u0301 eisini vor\u00f0in goymslupla\u0301ss fyri hundra\u00f0tals lutum til vindmylnulundina \"Viking Energy Windfarm\" i\u0301 Hetlandi."}, {"text_idx": "#000032", "text": "Og ikki nokk vi\u00f0 hesum. Longu nu\u0301 ver\u00f0ur tosa\u00f0 um, hvar pla\u0301ss skal setast av til m\u00f8guligar framti\u0301\u00f0ar flo\u0301tandi havvindmyllur, naka\u00f0, sum hevur sto\u0301ra ra\u00f0festing i\u0301 Hetlandi b\u00e6\u00f0i i\u0301 sambandi vi\u00f0 gr\u00f8na orkuskifti\u00f0 men eisini vi\u00f0 framlei\u00f0slu av vetni og gr\u00f8num brennievnum til eitt nu\u0301 skipafer\u00f0sluna fyri eyga\u00f0."}, {"text_idx": "#000033", "text": "Kate Sanderson, f\u00f8royska sendikvinnan i\u0301 Bretlandi var saman vi\u00f0 \u00f8\u00f0rum diplomatum u\u0301r Nor\u00f0urlondum bo\u00f0in vi\u00f0 a\u0301 ra\u0301\u00f0stevnuna av skotsku stjo\u0301rnini. Her er hon uttanfyri skrivstovuna hja\u0301 politikarunum, sum umbo\u00f0a Hetland i\u0301 skotska tinginum og bretska parlamentinum."}, {"text_idx": "#000034", "text": "Undir vitjanini i\u0301 Skotlandi ny\u0301ttu f\u00f8royingarnir eisini h\u00f8vi til at vitja \u201cFloating Energy\u201d vindmylnufyrit\u00f8kuna i\u0301 Aberdeen. Hon eigur ta fyrstu flo\u0301tandi havvindmylnulundina i\u0301 heiminum stutt fra\u0301 Aberdeen. Orkan.fo fer at umr\u00f8\u00f0a ta vitjanina i\u0301 komandi grein."}, {"text_idx": "#000035", "text": "Ta\u00f0 var eisini sera forkunnugt hja\u0301 f\u00f8roysku luttakarunum at leggja lei\u00f0ina inn til brennist\u00f8\u00f0ina i\u0301 Lerwick, sum veitir fjarhitaorku til sto\u0301ran part av hu\u0301sarhaldunum, sju\u0301krahu\u0301sunum og sku\u0301lunum i\u0301 by\u0301num. Hetta mundi vera serliga a\u0301hugavert fyri tey, sum fylgja or\u00f0askiftinum i\u0301 F\u00f8royum, antin vit skulu hava eina ella tv\u00e6r brennist\u00f8\u00f0ir i\u0301 framti\u0301\u00f0ini eins og hvussu vit kunnu fa\u0301a mest burtur u\u0301r orkuni fra\u0301 eini brennist\u00f8\u00f0."}, {"text_idx": "#000052", "text": "Lesi\u00f0 meira a\u0301 orkan.fo komandi ti\u0301\u00f0ina um ra\u0301\u00f0stevnuna og annars vitjanina i\u0301 Hetlandi og Skotlandi eins og anna\u00f0 a\u0301hugavert a\u0301 orku\u00f8kinum."}, {"text_idx": "#000053", "text": "Or\u00f0 og myndir: Jan Mu\u0308ller"}, {"text_idx": "#000054", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000056", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000058", "text": "Helvtin av orkuni fra\u0301 vindmyllulundum fer til spillis"}, {"text_idx": "#000059", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000060", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000061", "text": "Russland sendir oljutangaskip nor\u00f0ur um Sibiria"}, {"text_idx": "#000062", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000063", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000067", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000068", "text": "Fyristing tel. 20 80 80 [email protected]"}]